Izziņa par atzinumos sniegtajiem iebildumiem

Ministru kabineta noteikumu projekts

**"Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi""**

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| Nav |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana no 10.09.2020. līdz 17.09.2020. |
| Saskaņošanas dalībnieki | Noteikumu projekts tika nosūtīts Tieslietu ministrijai, Finanšu ministrijai, Iekšlietu ministrijai, Vides aizsardzības un reģionālās attīstības ministrijai, Izglītības un zinātnes ministrijai, Labklājības ministrijai.Elektroniskās saskaņošanas dalībnieki (saņemti atzinumi):Izglītības un zinātnes ministrija, Tieslietu ministrija, Finanšu ministrija, Iekšlietu ministrija, Vides aizsardzības un reģionālās attīstības ministrija. |
| Saskaņošanas dalībnieki izskatīja šādu ministriju (citu institūciju) iebildumus | Izglītības un zinātnes ministrija un Tieslietu ministrija ir sniegušas atzinumus ar iebildumiem. Ar Finanšu ministriju panākta vienošanās noteikumu projekta saskaņošanas gaitā.Iekšlietu ministrija ir sniegusi atzinumu ar priekšlikumiem.Vides aizsardzības un reģionālās attīstības ministrija saskaņojusi projektu bez iebildumiem un priekšlikumiem. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Labklājības ministrija nav sniegusi atzinumu Veselības ministrijas lūgtajā termiņā. |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Izglītības un zinātnes ministrija** |
| 1. | 2. Aizstāt 23.1 2. apakšpunktā vārdu "internātskolās" ar vārdiem "izglītības iestādēs, kas nodrošina internāta pakalpojumus". | Projekta 2. punkts paredz aizstāt Ministru kabineta 2000. gada 26. septembra noteikumu Nr. 330 "Vakcinācijas noteikumi" (turpmāk – noteikumi Nr. 330) 23.1 2. apakšpunktā vārdu "internātskolās" ar vārdiem "izglītības iestādēs, kas nodrošina internāta pakalpojumus". Informējam, ka vakcināciju izglītības iestādes, tostarp tās, kas nodrošina internāta pakalpojumus, administrācija neplāno un neveic. Minētā norma normatīvajā regulējumā ir novecojusi un neatbilst reālajai situācijai. Ņemot vērā minēto, lūdzam precizēt projekta 2. punktu, no noteikumu Nr. 330 23.1 2. apakšpunkta svītrojot vārdus "un internātskolu", atbilstoši precizējot arī projekta anotāciju. | **Ņemts vērā** | 3. Svītrot 23.1 2. apakšpunktā vārdus "un internātskolās".Precizēta noteikumu projekta anotācija. |
| **Tieslietu ministrija** |
| 2. |  | Projekta 1. punkts paredz papildināt Ministru kabineta 2000. gada 26. septembra noteikumus Nr. 330 "Vakcinācijas noteikumi" (turpmāk – noteikumi) ar 3.2 punktu, nosakot, ka, ja Slimību profilakses un kontroles centrs pēc šo noteikumu 3.4. apakšpunktā minēto personu vakcinācijas pret sezonālo gripu līdz kārtējā gada 30. oktobrim, novērtējot pretgripas vakcinācijas norisi un vakcīnas atlikumu apjomu, konstatē, ka ir veidojies no valsts pamatbudžeta finansētās sezonālās gripas vakcīnas atlikums, ārstniecības persona ir tiesīga ar šo vakcīnu no kārtējā gada 1. novembra vakcinēt personas, kurām saskaņā ar kārtību, kādā tiek veikta ambulatorajai ārstēšanai paredzēto zāļu un medicīnisko ierīču iegādes izdevumu kompensācija, tiek kompensēta vakcinācija pret sezonālo gripu no valsts budžeta līdzekļiem 100 % apmērā. Noteikumu 3.4. apakšpunkts paredz, ka pret sezonālo gripu tiek vakcinētas grūtnieces, un grūtnieces var tikt vakcinētas visas gripas sezonas laikā. Tādējādi nav skaidrs, kāpēc vakcīnu atlikums tiks vērtēts līdz kārtējā gada 30. oktobrim, ņemot vērā to, ka grūtniecība var iestāties pēc 30. oktobra. Ņemot vērā minēto, lūdzam projekta sākotnējās ietekmes novērtējuma ziņojumā (turpmāk – anotācija) skaidrot, kāpēc par atskaites brīdi noteikts kārtējā gada 30. oktobris. | **Ņemts vērā** | Precizēta noteikumu projekta anotācija. |
| 3. |  | Projekta 1. punktā ietvertais noteikumu 3.2 punkts paredz, ka ārstniecības persona būs tiesīga ar sezonālās gripas vakcīnas atlikumu no kārtējā gada 1. novembra vakcinēt personas, kurām saskaņā ar kārtību, kādā tiek veikta ambulatorajai ārstēšanai paredzēto zāļu un medicīnisko ierīču iegādes izdevumu kompensācija, tiek kompensēta vakcinācija pret sezonālo gripu no valsts budžeta līdzekļiem 100 % apmērā. Vēršam uzmanību, ka no Ministru kabineta noteikumu projekta "Grozījums Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība"" izriet, ka seniorus un personas ar hroniskām slimībām vakcinēs jau no 1. oktobra, savukārt projektā noteiktais paredz, ka seniorus un personas ar hroniskām slimībām varēs vakcinēt no 1. novembra, ja būs konstatēts sezonālās gripas vakcīnas atlikums. Līdz ar to nav skaidrs, vai seniorus un personas ar hroniskām slimībām vakcinēs jau no 1. oktobra, bet, ja uz 1. novembri būs konstatēts sezonālās gripas vakcīnas atlikums, tiks vakcinēti vēl citi seniori un personas ar hroniskām slimībām, kuriem sezonālās gripas vakcīnas nepietika. Ņemot vērā minēto, lūdzam skaidrot anotācijā, kad notiks senioru un personu ar hroniskām slimībām vakcinācija un kā notiks sezonālās gripas vakcīnas izdevumu kompensācija. | **Ņemts vērā** | Precizēta noteikumu projekta anotācija. |
| 4. |  | Projekta 3. punkts paredz precizēt, ka gripa, pret kuru veicama vakcinācija, ir sezonālā gripa. Šobrīd noteikumos ir minēta gan gripa, gan sezonālā gripa. Noteikumu 1. pielikuma 7. punktā ir norādīts, ka infekcijas slimība, pret kuru obligāti veicama vakcinācija bērniem, ir gripa. Vēršam uzmanību, ka arī Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība" minēta gripa, nevis sezonālā gripa. Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.3. apakšpunkts paredz, ka normatīvā akta projekta tekstu raksta normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes. Ņemot vērā minēto, lūdzam projektā un Ministru kabineta noteikumu projektā "Grozījums Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība"" lietot vienotu terminoloģiju vai skaidrot anotācijā, kāda ir atšķirība starp gripu un sezonālo gripu. | **Ņemts vērā** | Precizēts noteikumu projekts un anotācija. |
|  |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inga Liepiņa

Veselības ministrijas

Sabiedrības veselības departamenta

Vides veselības nodaļas vecākā eksperte

Tālrunis: 67876080

E-pasts: inga.liepina@vm.gov.lv